טאפינוצפלוס

טאפינוצפלוס (שם מדעי: Tapinocephalus; מילולית: "ראש צנוע") הוא סוג של סינאפסיד גדול ביותר מהקבוצה דינוצפאליה, אשר התקיים כמו קרוביו בתקופת הפרם שבסוף עידן הפלאוזואיקון. בדומה לקרוביו הוא היה בעל גולגולת דמוית קסדה שהייתה קטנה יחסית לגודלו של היצור הנושא אותה ומכאן משמעות שמו. המאובנים של זוחל זה התגלו בתצורות אברהמסקרל  שבדרום אפריקה באזור הקארו. הוא נקרא ב-1876 בידי החוקר המפורסם ריצ'רד אוון.

הטאפינוצפלוס נחשב לגדול ביותר בתראפסידים והוא הגיע לאורך 3 מטרים ולמשקל 1.5-2 טונות. הוא היה בעל רגליים קצרות שפנו החוצה מהגוף, שרירי כתפיים רחבים וחזקים ובקצם הייתה גולגולת דמוית-קסדה קטנה שדמתה לגולגולת של כבש או של פכיצפלוזאורוס ונועדו אולי להתנגחות הדדית של זכרים יריבים. בקצה הגולגולת היו פתחי נשימה גדולים והלסתות היו קטנות וחלשות ונועדו לאכילת צמחייה. במראהו הוא דמה מאוד למוסצ'ופס (Moschops).

יצור איטי זה היה אוכל צמחים שאולי חי בסמוך לביצות או גדות נהר בעדרים. הגולגולת שלו עזרה לו להתנגח עם יריביו ולספוג את החבטות.

קישורים חיצוניים

 

דינוצפאליה
בעלי חיים שחיו בפרם באפריקה
טקסונים שתוארו בידי ריצ'רד אוון
מאובני טקסונים שתוארו ב-1876